Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 806/14/2201	Dunajská Streda, 14.1.2015
EEČ : 2-16-13-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

dňa 29. augusta 2014 v čase o 10.10 hod. v dunajskej Strede, na križovatke ciest IXXXXX okres XXXXX, viedla osobné motorové vozidlo továrenskej značky Fiat Punto, bielej farby, XXXXX smerom od Galantskej cesty v kruhovom objazde smerom na ulicu Hlavná, kedy pri odbočovaní vpravo nedala prednosť cyklistke XXXXX, ktorá jazdila na bicykli po kruhovom objazde, a došlo k nárazu medzi pravým zadným kolesom vozidla a predným kolesom bicykla v dôsledku čoho cyklistka XXXXX padla na cestu  a utrpela trieštivú zlomeninu hrobného konca píšťaly vľavo,  vnútrokĺbovú, s posunutím úlomkov liečenú operáciou a pomliaždenie lakťa vľavo, podľa znaleckého posudku s liečbou trvajúcou od 29.8.2014 až doposiaľ.

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Vykonaným prípravným konaním bolo preukázané, že obv. XXXXX sa dopustila skutku tak, ako to je uvedené vo výrokovej časti tohto uznesenia.

     	Obvinená XXXXX sa k spáchaniu prečinu priznala, uviedla, že rozsah škody nahradila cez zákonné poistenie. Súhlasila s podmienečným zastavení trestného stíhania. 

Poškodená XXXXX  vo svojej výpovedi uviedla, že počas jazdy na bicykli v inkriminovanom čase bola zrazená osobným motorovým vozidlom, ktoré jej nedalo prednosť. Obvinená bola za ňou v nemocnici, ospravedlnila sa jej. 

Poškodená utrpela podľa znaleckého posudku trieštivú zlomeninu horného konca píšťaly vľavo, vnútrokĺbovú, s posunutím úlomkov, liečenú operáciou a pomliaždenie lakťa vľavo.      

Konanie obvinenej XXXXX naplnilo znaky prečinu ublíženia na zdraví podľa § 157 ods. 1, ods. 2 písm. a) Tr. zák., ktorého sa dopustí ten, kto inému z nedbanlivosti spôsobí  ťažkú ujmu na zdraví.   

	Vo výpovedi sa obvinená ku spáchaniu trestného činu priznala. Zo správy o poisťovne  Kooperatíva, a.s.  XXXXX XXXXX vyplýva, že obvinená tým, že škodovú udalosť včas - dňa 2.9.2014 nahlásila  priamo na pobočke poisťovne poisťovni Kooperatíva, s ktorou bolo v čase dopravnej nehody, zmluvou pod č.:  XXXXX uzavreté povinné zmluvné poistenie za škodu spôsobenú prevádzkou motorového vozidla, urobila potrebné opatrenie na náhradu škody.
           Obvinená  nie je z miesta bydliska bližšie hodnotená.  
Zo správy Mestského úradu XXXXX  vyplýva, že správny orgán voči obvinenej neuskutočnil žiadne priestupkové konanie a ani neeviduje žiadny návrh na prejedanie priestupku.

Z odpisu z registra trestov vyplýva, že obvinená  nebola doposiaľ  súdne trestaná.  	
 
Po preskúmaní vyšetrovacieho spisu som dospel k záveru, že u obvinenej sú splnené podmienky na postup podľa § 216 ods. 1 Tr. por., pretože obvinená s takýmto postupom súhlasila, k spáchaniu prečinu sa priznala, urobila potrebné opatrenie na náhradu škody, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvinenej, s prihliadnutím na jej doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obv. XXXXX skúšobnú dobu na 1 rok. Po uplynutí skúšobnej doby, ak obvinená povedie v jej priebehu riadny život, bude rozhodnuté o jej osvedčení sa v skúšobnej dobe podľa § 217 ods. 1 Tr. por., v opačnom prípade bude v trestnom stíhaní pokračované.

     	Ak do dvoch  rokov od uplynutia skúšobnej doby nebude urobené rozhodnutie podľa § 217 ods. 2 Tr. por. bez zavinenia obvinenej, bude sa mať za to, že sa osvedčila.

Poučenie:
Proti tomuto uzneseniu je prípustná sťažnosť ,   ktorú je  možné 
podať na Krajskú prokuratúru Trnava do troch dní od jeho 
                            	doručenia cestou podpísanej prokuratúry. 
                             	Sťažnosť má odkladný účinok. 					

JUDr. Marián Zvoda
prokurátor